ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 29/2562เรื่อง หนังสือชี้ชวนเสนอขายหน่วยลงทุนของกองทุนรวม เพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย และกองทุนรวมเพื่อผู้ลงทุนประเภทสถาบัน (ฉบับที่ 9) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในมาตรา 123 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 สํานักงานออกประกาศไว้ดังต่อไปนี้ ข้อ 1 ให้เพิ่มความต่อไปนี้เป็นส่วนที่ 3/1 กองทุนรวมที่มีนโยบายการลงทุนในหน่วยของกิจการเงินร่วมลงทุน (หน่วย private equity) ข้อ 28/3 ของหมวด 2 หลักเกณฑ์เพิ่มเติมของกองทุนรวมที่มีข้อกําหนดหรือลักษณะเฉพาะบางประการ แห่งประกาศสํานักงานคณะกรรมการกํากับหลักทรัพย์ และตลาดหลักทรัพย์ ที่ สน. 88/2558 เรื่อง หนังสือชี้ชวนเสนอขายหน่วยลงทุนของกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย และกองทุนรวมเพื่อผู้ลงทุนประเภทสถาบัน ลงวันที่ 17 ธันวาคม พ.ศ. 2558 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 36/2560 เรื่อง หนังสือชี้ชวนเสนอขายหน่วยลงทุนของกองทุนรวมเพื่อผู้ลงทุนทั่วไป กองทุนรวม เพื่อผู้ลงทุนที่มิใช่รายย่อย และกองทุนรวมเพื่อผู้ลงทุนประเภทสถาบัน (ฉบับที่ 5) ลงวันที่ 5 กรกฎาคม พ.ศ. 2560"ส่วนที่ 3/1กองทุนรวมที่มีนโยบายการลงทุนใน หน่วยของกิจการเงินร่วมลงทุน (หน่วย private equity)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ข้อ 28/3 หนังสือชี้ชวนส่วนข้อมูลกองทุนรวมของกองทุนรวมที่มีนโยบายการลงทุนในหน่วยของกิจการเงินร่วมลงทุนที่ไม่จดทะเบียนในตลาดหลักทรัพย์แห่งประเทศไทยหรือตลาดซื้อขายหลักทรัพย์ต่างประเทศ (unlisted private equity) ให้แสดงรายการและข้อมูลเพิ่มเติมดังต่อไปนี้ ในรายการคําถามและคําตอบเกี่ยวกับลักษณะที่สําคัญของหน่วยของกิจการเงินร่วมลงทุนดังกล่าว (1) นโยบายการลงทุน (2) ลักษณะของกิจการเป้าหมาย (ถ้ามี) (3) ปัจจัยความเสี่ยงที่สําคัญ (4) ข้อตกลงจํานวนเงินขั้นต่ําที่จะลงทุน (5) ระยะเวลาที่ต้องลงทุน (lock-up period) เพื่อประโยชน์ของข้อกําหนดตามวรรคหนึ่ง คําว่า "หน่วยของกิจการเงินร่วมลงทุน (หน่วย private equity)" ให้มีความหมายเช่นเดียวกับบทนิยามของคําดังกล่าวที่กําหนดไว้ในประกาศการลงทุน" ข้อ 2 ให้ยกเลิกแบบ 123-1 ท้ายประกาศสํานักงานคณะกรรมการกํากับหลักทรัพย์ และตลาดหลักทรัพย์ ที่ สน. 88/2558 เรื่อง หนังสือชี้ชวนเสนอขายหน่วยลงทุนของกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อยและกองทุนรวมเพื่อผู้ลงทุนประเภทสถาบัน ลงวันที่ 17 ธันวาคม พ.ศ. 2558 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 29/2562 เรื่อง หนังสือชี้ชวนเสนอขายหน่วยลงทุนของกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อยและกองทุนรวมเพื่อผู้ลงทุนประเภทสถาบัน (ฉบับที่ 9) ลงวันที่ 10 เมษายน พ.ศ. 2562 และให้ใช้แบบ 123-1 ท้ายประกาศนี้แทน ข้อ 3 บริษัทจัดการสามารถยื่นหนังสือชี้ชวนตามแบบและรายการของหนังสือชี้ชวนที่ใช้บังคับอยู่ก่อนวันที่ประกาศนี้มีผลใช้บังคับต่อสํานักงานได้ต่อเมื่อเป็นไปตามเงื่อนไขและระยะเวลาที่กําหนดไว้ในเอกสารรายการประเภทของหนังสือชี้ชวนที่บริษัทจัดการสามารถยื่นต่อสํานักงาน ท้ายประกาศนี้ ในกรณีที่บริษัทจัดการยื่นหนังสือชี้ชวนต่อสํานักงานตามวรรคหนึ่ง ให้บริษัทจัดการมีหน้าที่ต้องปฏิบัติตามหลักเกณฑ์ในประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยหนังสือชี้ชวนเสนอขายหน่วยลงทุนของกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย และกองทุนรวมเพื่อผู้ลงทุนประเภทสถาบัน ในส่วนที่เกี่ยวกับหนังสือชี้ชวนดังกล่าวที่ใช้บังคับอยู่ก่อนวันที่ประกาศนี้มีผลใช้บังคับ ข้อ 4 ในกรณีที่กองทุนรวมจะลงทุนในหน่วยของกิจการเงินร่วมลงทุน (หน่วย private equity) ไม่ว่าที่จัดตั้งขึ้นตามกฎหมายไทยหรือต่างประเทศก่อนวันที่ประกาศนี้มีผลใช้บังคับ ให้บริษัทจัดการปรับปรุงหนังสือชี้ชวนให้เป็นปัจจุบันตามแบบและรายการที่กําหนดในประกาศนี้ทันทีที่ประกาศมีผลใช้บังคับ เพื่อประโยชน์ของข้อกําหนดตามวรรคหนึ่ง (3) คําว่า "หน่วยของกิจการเงินร่วมลงทุน (หน่วย private equity)" ให้มีความหมายเช่นเดียวกับบทนิยามของคําดังกล่าวที่กําหนดไว้ในประกาศการลงทุน ข้อ 5 ประกาศนี้ให้ใช้บังคับตั้งแต่ 16 พฤษภาคม พ.ศ. 2562 เป็นต้นไป ประกาศ ณ วันที่ 10 เมษายน พ.ศ. 2562 (นายรพี สุจริตกุล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์